Source: https://pestisracok.hu/szegedi-itelotabla-a-mentelmi-jog-megszuneset-kovetoen-lefolytathato-a-czegledy-elleni-eljaras/?utm_source=hirek.aneten.hu&utm_medium=website
Timestamp: 2020-05-25 05:30:46
Document Index: 8245719

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Szegedi Ítélőtábla: A mentelmi jog megszűnését követően lefolytatható a Czeglédy elleni eljárás – PestiSrácok
Szegedi Ítélőtábla: A mentelmi jog megszűnését követően lefolytatható a Czeglédy elleni eljárás
A mentelmi jog megszűnését követően lefolytatható a Czeglédy Csaba elleni eljárás – tájékoztatta szerdán a sajtót a Szegedi Ítélőtábla, amely jogerős döntésével elutasította azokat a védői indítványokat is, melyekben az ügy áthelyezését kérték a Szombathelyi Törvényszékhez.
A Csongrád Megyei Főügyészség kedden közölte: az ügyészségi fellebbezésnek helyt adva a táblabíróság a Czeglédy Csaba ellen indult eljárás lefolytatására utasította a Szegedi Törvényszéket. A Czeglédy Csaba vezette Human Operator Zrt.-hez kapcsolódó bűnszervezet ügyében februárban emeltek vádat különösen jelentős vagyoni hátrányt okozó költségvetési csalás bűntette, valamint hamis magánokirat felhasználásának vétsége miatt 21 terhelttel szemben.
Czeglédy Csaba a DK európai parlamenti képviselőjelöltje volt, ezért mentelmi jog illette meg. A politikus mentelmi jogát a Nemzeti Választási Bizottság fenntartotta, ezért a bíróság május 9-én megszüntette az ellene indult büntetőeljárást. A döntés ellen a főügyészség fellebbezést jelentette be. Az ítélőtábla nem osztotta a törvényszék álláspontját, mely szerint a bíróság előtti büntetőeljárás megszüntetését követően az érintett személlyel szemben a bíróság előtt nincs olyan ügy, amelynek a folytatása elrendelhető lenne, és így a bíróságnak nincs kötelezettsége az eljárás folytatásának elrendelésére. A táblabíróság végzése szerint a Csongrád Megyei Főügyészség vádirata nem hiányos, az előírt törvényi elemeket tartalmazza, ezért elbírálásra alkalmas. A bíróság kötelessége a vád tárgyává tett valamennyi cselekményről érdemi döntést hozni, ha nincs eljárási akadálya a büntetőeljárás lefolytatásának. Ha az eljárási akadály megszűnése után az ügyészség indítványt tesz a büntetőeljárás lefolytatására, akkor a bíróságnak a vádról határoznia kell. Az ítélőtábla álláspontja szerint az eljárás lefolytatásához szükséges ügyészi indítvány megérkezett; ebben az ügyészség megjelölte, mely vádirat alapján kéri az eljárás lefolytatását. Ez az indítvány – mivel a speciális akadály megszűnt – lehetővé teszi a már benyújtott vád alapján az eljárás lefolytatását.
A Human Operator Zrt. ügyében készült vádirat szerint a 2011-től működő bűnszervezet célja döntően diákmunkaerő közvetítéssel foglalkozó cég áfafizetési kötelezettségének csökkentése, valamint a diákmunkához kapcsolódó más közterhek, így a személyi jövedelemadó megfizetése alóli mentesülés volt. A vád szerint a bűnszervezet 6,215 milliárd forint vagyoni hátrányt okozott az állami költségvetésnek. A Szegedi Törvényszék május 16-án – egy eljárásjogi okok miatt elkülönítve tárgyalt ügyben – már jogerős ítéletet hozott egy közvetve a Humán Operátor Zrt. alvállalkozójaként működő makói iskolaszövetkezet vezetője ellen. A férfit két év két hónap börtönbüntetéssel sújtotta a bíróság.
A törvényszéken az ügy előkészítő ülése június 20-án kezdődött el. A bíróság négy vádlottról hozott – hármuk esetében jogerős – ítéletet. A Humán Operátor Zrt. egy munkatársát bűnszervezetben elkövetett különösen jelentős vagyoni hátrányt okozó költségvetési csalás bűntettében és folytatólagosan elkövetett hamis magánokirat felhasználásának vétségében mondta ki bűnösnek a bíróság. A nőt a bíróság három év három hónap börtönbüntetéssel sújtotta, kimondva: nem bocsátható feltételes szabadságra. Három egykori iskolaszövetkezeti vezető esetében is ítélet született: őket másfél és három év közötti börtönbüntetéssel sújtotta a bíróság, egyiküket kizárva a feltételes szabadság lehetőségéből.
Kapcsolódó témákCzeglédy CsabaSzegedi Ítélőtábla
2019-07-31 at 11:10
El lesz sikálva az ügy, a végén kiderül, hogy még azok a kis nyomorultak tartoznak neki, akiket az ő cége közvetített ki melóra és tonképpen még az állam is tartozik neki, mert vakra fizette ki helyette a sok lóvét a diákmunkásoknak!
2019-07-31 at 13:04
A fogva tartása sem volt “emberhez” méltó, ezért még a Helsinki Bizottsághoz fordul majd, hogy azon a csatornán keresztül is lenyúlja az államot
2019-07-31 at 13:09
A vagyonelkobzások, hogy állnak?
A független magyar bíróság, Zuschlag János esetében nem látta bizonyítottnak a pályázati pénzek lenyúlásának, párt és magáncélú, bűnszövetkezetbeli elkövetését, így Zuschlag vagyona nem került elkobzásra.
2019-07-31 at 13:36
A Vagyona nem, de a 70 milla elkövetési értéket valaki letette….
2019-07-31 at 13:38
Kellene egy törvény ha 4 éven belül ilyen ügyekben nincs ítélet akkor az összes eljáró bíró, jogész, szügyész, gépíró együtt üli le az elítélttel a büntetést.Ha pedig 3-jára is eljárási akadály van, a jogerős ítélet után az elítéltet kötelező tarkón lőni.Hátha jobban haladna tőle az eljárás és gyakrabban adnának feltáró jellegű vallomást.
2019-07-31 at 15:52
Ha Czeglédit elitélik egy jó pár évre, akkor biztos, hogy beköpi Gyurcsány gaztettjeit is. Ebben az esetben az ügyvédi állását is elveszti és nem gyakorolhassa tovább. Nagyon nagy vesztesség, nem tudom, hogy megéri neki ez a halgatás Gyurcsány ellen, mert ha rávall akkor még enyhitheti a büntetését. Gyurcsány ezért követi minden tárgyaláson Czeglédit mint egy árnyék, hogy nehogy vallomást tegyen ellene.
2019-08-01 at 11:02
Két, három éveket osztottak ki bűnszövetkezetben elkövetett sumákolásokért. Tribuszerné alaphangon 9-et ült le, pedig ő csak az önkéntes “áldozatok” lóvéját faragta meg. Ugygyan, ugygyan!
MNB: Piramisjáték-gyanús MLM-termék jelent meg Crypto World Evolution néven
Ellopták a frissen felavatott zimonyi Hunyadi-szobor kardját